送崔子厚朝散倅安州
作者：鄒浩
朝代：宋

paragraphs: 君家如武庫，人物常森森。
伯氏妙難測，一笑冥古今。
蒲團與蔾杖，終然作知音。
王事挽以去，歲杪霜雪侵。
輕軒奉白髪，遙指甑山岑。
臣子難有已，忠孝亦已深。
南方擁兵刃，調發多呻吟。
使民還擊壌，屏星實分任。
况乃功業本，從來在無心。
獨恨鎖天北，誰與同瑤琴。